**CONTRACT DE FURNIZARE**

**(inclusiv instalare)**

**Nr.\_\_\_\_\_\_\_\_ /\_\_\_\_\_\_\_\_\_**

***Preambul***

În temeiul prevederilor Legii nr. 98/2016 privind achizitiile publice si ale H.G. nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, s-a încheiat prezentul contract de furnizare **între**:

**MUNICIPIUL PLOIESTI**, cu sediul in Ploiesti, B-dul Republicii nr. 2, 100066, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **dl. Andrei-Liviu Volosevici**, **Primar,** in calitate de **achizitor**, pe de o parte

si

**SC \_\_\_\_\_\_\_\_\_\_\_\_\_\_\_\_\_\_\_\_** cu sediul in \_\_\_\_\_\_\_\_\_\_\_\_\_\_\_\_\_, Str. \_\_\_\_\_\_\_\_\_\_\_\_\_ nr. \_\_\_\_\_\_\_, Jud. \_\_\_\_\_\_\_\_\_\_\_ telefon/fax \_\_\_\_\_\_\_\_\_\_\_\_\_\_\_\_\_\_\_\_\_\_, e-mail: \_\_\_\_\_\_\_\_\_\_\_\_\_\_\_\_\_\_\_\_, număr de înmatriculare la Registrul Comertului \_\_\_\_\_\_\_\_\_\_, cod fiscal \_\_\_\_\_\_\_\_\_\_\_\_\_\_\_\_\_, cont \_\_\_\_\_\_\_\_\_\_\_\_\_\_\_\_\_\_\_\_\_\_ deschis la Trezoreria \_\_\_\_\_\_\_\_\_\_\_\_\_\_\_\_\_, reprezentata prin d-na/d-l \_\_\_\_\_\_\_\_\_\_\_\_\_\_\_\_\_\_**, \_\_\_\_\_\_\_\_\_\_\_\_\_\_\_\_\_,**

în calitate de **furnizor**, pe de alta parte, s-a incheiat prezentul contract.

***2.******Definitii***

2.1 - In prezentul contract urmatorii termeni vor fi interpretati astfel:

a. *contract* - prezentul contract si toate anexele sale;

b. *achizitor si furnizor* - partile contractante, asa cum sunt acestea numite in prezentul contract;

c. *pretul contractului* - pretul platibil furnizorului de catre achizitor, in baza contractului, pentru indeplinirea integrala si corespunzatoare a tuturor obligatiilor asumate prin contract;

d. *produse* – masina de gatit;

e. *lucrari de instalare a produselor;*

f. *origine* - locul unde produsele au fost realizate, fabricate. Produsele sunt fabricate atunci cand prin procesul de fabricare, prelucrare sau asamblare majora si esentiala a componentelor rezulta un produs nou, recunoscut comercial, care este diferit, prin caracteristicile sale de baza, prin scop sau prin utilitate, de componentele sale. Originea produselor poate fi distincta de nationalitatea furnizorului;

g. *destinatie finala* - locul unde furnizorul are obligatia de a furniza produsele;

h. *termenii comerciali de livrare* vor fi interpretati conform INCOTERMS 2000 - Camera Internationala de Comert (CIC);

i. *forta majora* - un eveniment mai presus de controlul partilor, care nu se datoreaza greselii sau vinei acestora, care nu putea fi prevazut la momentul incheierii contractului si care face imposibila executarea si, respectiv, indeplinirea contractului; sunt considerate asemenea evenimente: razboaie, revolutii, incendii, inundatii sau orice alte catastrofe naturale, restrictii aparute ca urmare a unei carantine, embargou, enumerarea nefiind exhaustiva, ci enuntiativa. Nu este considerat forta majora un eveniment asemenea celor de mai sus care, fara a crea o imposibilitate de executare, face extrem de costisitoare executarea obligatiilor uneia dintre parti;

j. *zi* - zi calendaristica; *an* - 365 de zile.

***3.******Interpretare***

3.1 - In prezentul contract, cu exceptia unei prevederi contrare, cuvintele la forma singular vor include forma de plural si viceversa, acolo unde acest lucru este permis de context.

3.2 - Termenul "zi" ori "zile" sau orice referire la zile reprezinta zile calendaristice daca nu se specifica in mod diferit.

***CLAUZE OBLIGATORII***

***4. Obiectul principal al contractului***

**4.1** - (1) Furnizorul se obliga sa livreze **si sa monteze “Masina de Gatit”, la Gradinita cu program prelungit nr. 21, Ploiesti”**, potrivit clauzelor prezentului contract si in conformitate cu prevederile caietului de sarcini, în perioada convenita la art. 7.1 din contract.

**4.2** - Achizitorul se obligă să plătească furnizorului preţul convenit pentru indeplinirea contractului.

***5.* *Preţul contractului***

**5.1** - Preţul convenit pentru indeplinirea contractului, respectiv pretul produselor (inclusiv montare), platibil furnizorului de catre achizitor este de \_\_\_\_\_\_\_\_\_\_\_\_\_**lei,** la care se adauga TVA.

5.2 Pretul facturat este cel din propunerea financiara acceptata ca urmare a achizitiei directe si ramane ferm si nemodificat pe toata durata de derulere a acestuia

***6*. *Durata contractului***

**6.1** - Durata contractului: de la data inregistrarii la achizitor, dupa semnarea acestuia de catre ambele parti pana la data expirarii garantiei produselor.

**7. *Executarea contractului***

7.1 - Executarea contractului începe la primirea notei de comanda, dupa constituirea garantiei de buna executie. Termenul de livrare si executare a lucrarilor de montare este de 45 zile de la primirea notei de comanda.

***8. Documentele contractului***

**8.l** - Documentele contractului sunt:

- caietul de sarcini;

- propunerea tehnico-financiara;

* achizitie directa initiata din catalogul electronic
* garantia de buna executie;
* acte aditionale,daca exista;
* alte anexe la contract.

***9. Obligatiile principale ale furnizorului***

**9.1** - Furnizorul se obliga, sa furnizeze si sa monteze una masina de gatit cu urmatoarele caracteristici: *(minimale: doua cuptoare cu tavi de copt; 8 arzatoare foc deschis; alimentare gaz natural, dimensiuni 1600x900x850h mm ; constructie inox; gratare din fonta; fiecare arzator/ochi sau cuptor functioneaza independent; flacara de veghe protejata; valve de siguranta; termocuplu; picioare reglabile)*, la standardele si/sau performantele prezentate in caietul de sarcini si in oferta.

**9.2** – Furnizorul se obliga sa anunte achizitorul data si ora cand se va executa livrarea si montarea masinii de gatit.

**9.3** - Furnizorul se obligă să livreze produsele, sa monteze si sa instruiasca personalul Achizitorului privind utilizarea echipamentelor.

**9.4 -** Furnizorul se obliga sa emita factura cel tarziu pana in cea de a 15-a zi a lunii urmatoare celei in care s-a realizat livrarea (conform art. 319 alin. 16 Cod Fiscal).

**9.5** - Furnizorul se obliga să despăgubească achizitorul împotriva oricăror:

reclamaţii şi acţiuni în justiţie, în legatură cu produsele achiziţionate, şi

daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

***10. Obligaţiile principale ale achizitorului***

**10.1** - Achizitorul se obligă să recepţioneze produsul si montarea lui în termenul convenit, in baza unui proces verbal de receptie fara obiectiuni, semnat de ambele parti.

**10.2** – Achizitorul se obligă să plătească preţul produselor către furnizor în termen de maxim 30 zile de la data acceptarii facturii de catre achizitor, emisa dupa receptionarea fara obiectiuni a produselor, prin ordin de plata.

***11*. *Sancţiuni pentru neîndeplinirea culpabilă a obligaţiilor***

113.1 – (1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din serviciile si/sau lucrarile pentru care a primit ordinul de incepere, pentru fiecare zi de intarziere pana la indeplinirea efectiva a obligatiei.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referinta a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 – (1)-În cazul în care achizitorul nu onorează facturile în termen prevazut la art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

(2) – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica executantului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.3 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.4 -Pact comisoriu

(1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 20% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4)  In caz de reziliere a contractului achizitorul datoreaza prestatorului, cu titlu de daune compensatorii o suma egala cu 20% din valoarea contractului, fara TVA.

11.5 – Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

***CLAUZE SPECIFICE***

***12.Garantia de buna executie a contractului***

12.1 - (1) Prestatorul se obligă să constituie garanţia de bună execuţie a contractului în cuantum de 5% din valoarea, fara TVA, a contractului, pana la receptia fara obiectiuni a produsului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata, coroborat cu art. 40 alin (3)-(9) din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică.

(5) Garanţia de bună execuţie trebuie să fie irevocabilă, necondiţionată şi se constituie prin:

a)virament bancar;

b)instrumente de garantare emise în condiţiile legii astfel:

(i)scrisori de garanţie emise de instituţii de credit bancare din România sau din alt stat;

(ii)scrisori de garanţie emise de instituţii financiare nebancare din România sau din alt stat pentru achiziţiile de lucrări a căror valoare estimată este mai mică sau egală cu 40.000.000 lei fără TVA şi respectiv pentru achiziţiile de produse sau servicii a căror valoare estimată este mai mică sau egală cu 7.000.000 lei fără TVA;

(iii)asigurări de garanţii emise:

- fie de societăţi de asigurare care deţin autorizaţii de funcţionare emise în România sau într-un alt stat membru al Uniunii Europene şi/sau care sunt înscrise în registrele publicate pe site-ul Autorităţii de Supraveghere Financiară, după caz;

- fie de societăţi de asigurare din state terţe prin sucursale autorizate în România de către Autoritatea de Supraveghere Financiară;

c)depunerea la casierie a unor sume în numerar dacă valoarea este mai mică de 5.000 lei;

d)reţineri succesive din sumele datorate pentru facturi parţiale, în cazul garanţiei de bună execuţie;In aceasta situatie Executantul are obligatia de a deschide la unitatea Trezoreriei Statului din cadrul organului fiscal competent in administrarea acestuia, a unui cont de disponibil la dispozitia Achizitorului. Suma initiala care se depune de catre Executant in contul de disponibil astfel deschis nu trebuie sa fie mai mica de 0,5% din pretul, fara TVA, al contractului.

e)combinarea a două sau mai multe dintre modalităţile de constituire prevăzute la lit. a)-c), în cazul garanţiei de bună execuţie.

(6) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (2).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 – Achizitorul se obligă să restituie garanţia de bună execuţie prestatorului in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

***13. Receptie, inspectie si teste***

**13.1** - Achizitorul sau reprezentantul sau are dreptul de a inspecta si/sau de a testa produsele pentru a verifica conformitatea lor cu specificatiile din anexa/anexele la contract.

**13.2** - Achizitorul are obligatia de a notifica, in scris, furnizorului identitatea reprezentantilor sai imputerniciti pentru efectuarea receptiei, testelor si inspectiilor.

**13.3** - Daca vreunul din produsele inspectate sau testate nu corespunde specificatiilor, achizitorul are dreptul sa il respinga, iar furnizorul are obligatia, fara a modifica pretul contractului, de a inlocui produsele refuzate pentru ca acestea sa corespunda specificatiilor lor tehnice.

**13**.**4** - Dreptul achizitorului de a inspecta, testa si, daca este necesar, de a respinge nu va fi limitat sau amanat datorita faptului ca produsele au fost inspectate si testate de furnizor, cu sau fara participarea unui reprezentant al achizitorului, anterior livrarii acestora la destinatia finala.

**13**.**5** - Prevederile clauzelor 12.1-12.3 nu il vor absolvi pe furnizor de obligatia asumarii garantiilor sau altor obligatii prevazute in contract.

***14. Livrarea si documentele care insotesc produsele***

**14.1** - Furnizorul are obligatia de a livra si monta masina de gatit, insotita de documentele de livrare: aviz de insotire a marfii, certficat de garantie si certificat de calitate eliberat de producator, in conformitate cu dispozitiile caietului de sarcini, la sediul Gradinitei cu program prelungit nr. 21 din Ploiesti, str. Magurii nr/ 6, respectand conditiile de livrare si prevederile din prezentul contract.

**14.2** - Certificarea de catre achizitor a faptului ca produsele au fost livrate partial sau total se face dupa receptie, prin semnarea de primire de catre reprezentantul autorizat al acestuia pe documentele emise de furnizor pentru livrare.

**14.3** - Livrarea produselor se considera incheiata in momentul in care sunt indeplinite prevederile clauzelor de receptie a produselor.

***15. Perioada de garanţie acordată produselor***

**15.1** - Furnizorul are obligaţia de a garanta ca produsele livrate prin contract sunt noi, nefolosite, de ultimă generaţie şi incorporeaza toate îmbunătăţirile recente în proiectare şi structura materialelor. De asemenea, furnizorul are obligaţia de a garanta ca toate produsele furnizate prin contract nu vor avea nici un defect ca urmare a proiectului, materialelor sau manoperei sau oricărei alte acţiuni sau omisiuni a furnizorului şi ca acestea vor funcţiona în condiţii normale de funcţionare.

**15.2** - (1) Perioada de garanţie acordată produselor de către furnizor este de 24 **luni.**

(2) Perioada de garanţie a produselor începe cu data recepţiei efectuate după livrarea acestora la destinaţia finală.

**15.3** - Achizitorul are dreptul de a notifica imediat furnizorului, în scris, orice plângere sau reclamaţie ce apare în conformitate cu această garanţie.

**15.4** - La primirea unei astfel de notificări, furnizorul are obligaţia de a remedia defecţiunea sau de a înlocui produsul în cel mult 3 zile de la sesizare, fără costuri suplimentare pentru achizitor. Produsele care, în timpul perioadei de garanţie, le înlocuiesc pe cele defecte, beneficiază de o nouă perioadă de garanţie care curge de la data înlocuirii produsului.

**15.5** - Dacă furnizorul, după ce a fost înştiinţat, nu reuşeşte să remedieze defectul în perioada convenită, achizitorul are dreptul de a lua măsuri de remediere pe riscul şi spezele furnizorului şi fără a aduce nici un prejudiciu oricăror alte drepturi pe care achizitorul le poate avea faţă de furnizor prin contract.

***16. Ajustarea pretului contractului***

**16.1** - Pentru produsele livrate platile datorate de achizitor furnizorului sunt cele declarate in propunerea financiara, anexa la contract.

**16.2** - Pretul contractului nu se ajusteaza, cu exceptia situatiei în care au loc modificari legislative sau au fost emise de catre autoritatile locale acte administrative care au ca obiect instituirea, modificarea sau renuntarea la anumite taxe/impozite locale al caror efect se reflecta în cresterea/diminuarea costurilor pe baza carora s-a fundamentat pretul contractului”, conform art.28, alin(5), din H.G. nr. 395/2016.

***17. Amendamente***

**17.1** - Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai in cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

***18. Subcontractanţi***

18.1 - Furnizorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

18.2 - (1) Furnizorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

18.3 - (1) Furnizorul este pe deplin răspunzător faţă de achizitor de modul în care isi îndeplineşte contractul.

(2) Subcontractantul este pe deplin răspunzător faţă de furnizor de modul în care îşi îndeplineşte partea sa din contract.

(3)Furnizorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

18.4 – Pe parcursul derularii contractului, furnizorul are dreptul de a inlocui subcontractantii, **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care produsele/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

18**.**5 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depuse de catre contractant la oferta, aferenta activitatii supuse subcontractarii.

18.6 **–** Autoritatea contractanta are obligatia de a solicita prezentarea contractelor incheiate intre furnizor si subcontractantii declarati ulterior, care sa contina obligatoriu, cel putin urmatoarele:

a) activitatile ce urmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

18.7 **–** Contractele prezentate conform punctului 18.6 vor fi in concordanta cu oferta si vor fi anexa la prezentul contract.

18.8 **–** Autoritatea contractanta va efectua plati direct catre subcontractant/subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente agreate de toate cele trei parti, respectiv autoritatea contractanta, furnizor si subcontracatant, sau de autoritatea contractanta si subcontractant atunci cand, in mod nejustificat, furnizorul blocheaza confirmarea obligatiilor asumate de subcontractant.

18.9 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

18.10 **–** Dispozitiile prevazute la art. 18.8 si art. 18.9, nu diminueaza raspunderea furnizorului in ceea ce priveste modul de indeplinire a prezentului contract de achizitie publica.

***19. Intarzieri in indeplinirea contractului***

**19.1** - Furnizorul are obligatia de a indeplini contractul de furnizare in perioada prevazuta la art. 6.

**19.2** - In afara cazului in care achizitorul este de acord cu o prelungire a termenului de livrare, orice intarziere in indeplinirea contractului da dreptul achizitorului de a solicita penalitati furnizorului.

***20. Cesiunea***

**20.1 -** Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.11.4.

***21. Forta majora***

**21.1** - Forta majora este constatata de o autoritate competenta.

**21.2** - Forta majora exonereaza partile contractante de indeplinirea obligatiilor asumate prin prezentul contract, pe toata perioada in care aceasta actioneaza.

**21.3** - Indeplinirea contractului va fi suspendata in perioada de actiune a fortei majore, dar fara a prejudicia drepturile ce li se cuveneau partilor pana la aparitia acesteia.

**21.4** - Partea contractanta care invoca forta majora are obligatia de a notifica celeilalte parti, imediat si in mod complet, producerea acesteia si sa ia orice masuri care ii stau la dispozitie in vederea limitarii consecintelor.

**21.5** - Daca forta majora actioneaza sau se estimeaza ca va actiona o perioada mai mare de 6 luni, fiecare parte va avea dreptul sa notifice celeilalte parti incetarea de plin drept a prezentului contract, fara ca vreuna dintre parti sa poata pretinde celeilalte daune-interese.

***22. Solutionarea litigiilor***

**22.1** - Achizitorul si furnizorul vor depune toate eforturile pentru a rezolva pe cale amiabila, prin tratative directe, orice neintelegere sau disputa care se poate ivi intre ei in cadrul sau in legatura cu indeplinirea contractului.

**22.2** - Daca, dupa 15 de zile de la inceperea acestor tratative, achizitorul si furnizorul nu reusesc sa rezolve in mod amiabil o divergenta contractuala, fiecare poate solicita ca disputa sa se solutioneze de catre instantele judecatoresti competente.

***23. Limba care guverneaza contractul***

**23.1** - Limba care guverneaza contractul este limba romana.

***24. Comunicari***

**24.1** - (1) Orice comunicare intre parti, referitoare la indeplinirea prezentului contract, trebuie sa fie transmisa in scris.

(2) Orice document scris trebuie inregistrat atat in momentul transmiterii, cat si in momentul primirii.

**24.2** - Comunicarile dintre parti se pot face si prin telefon, telegrama, telex, fax sau e-mail, cu conditia confirmarii in scris a primirii comunicarii.

***25. Legea aplicabila contractului***

**25.1** - Contractul va fi interpretat conform legilor din Romania.

Partile au inteles sa incheie astazi, \_\_\_\_\_\_\_\_\_, prezentul contract in doua exemplare, cate unul pentru fiecare parte.

**Achizitor, Furnizor,**

**MUNICIPIUL PLOIESTI**

**PRIMAR,**

**Andrei Liviu Volosevici**